Bjørn Vidar Solli

Bjørn Vidar Solli (født 1. august 1979 i Skien) er en norsk jazzmusiker gitarist og komponist.

Biografi 
Solli er utdannet ved jazzlinja ved Musikkonservatoriet i Trondheim (1998-2002). I 2002 ble han kåret til årets unge jazzmusiker av Rikskonsertene og Norsk jazzforum, og han har som følge av dette hatt en rekke turneer i Norge for Rikskonsertene.

Sammen med gruppen SOLID! (Daniel Formo, orgel, Håkon Mjåset Johansen/Truls Rønning, trommer) har Solli turnert over store deler av verden. Gruppen vant i 2003 første pris ved den internasjonale jazzkonkurransen i Getxo i Spania, ga i 2005 ut CD-en «Solid!», fulgt i 2008 av «Happy accidents» og i 2011 «Visitor» sammen med tenorsaksofonisten Seamus Blake.

Solli har vunnet flere solistpriser ved internasjonale jazzfestivaler/konkurranser, bl.a. ved Gibson Jazz Guitar Competition i Montreux Jazz Festival (2005) og Monaco International Jazz Soloist Competition (2006). Som solist medvirker han på Hot Club de Norvèges CD «A Stranger in Town» (2004). Han har også spilt med David Arthur Skinner i Diagonal Jazzband.

Siden januar 2007 har han tilbrakt perioder som freelance jazzmusiker i New York. Under hjemmebesøk har han blant annet medvirket på Guy Sions CD «Away», utgitt i 2012.

Solli er har som medlem av jazzgruppen Andreas Dreier Trio sammen med bassisten Andreas Dreier og Adam Pache på trommer gitt ut albumene Poinciana (på Losen Records) og Ahmad Jamal Prosjekt (2014). Han har også spilt med David Arthur Skinner i Diagonal Jazzband og David Skinner og Bjørn Vidar Solli Kvartett, blant annet på Lancelot i Asker og Swing'n'Sweet Jazzklubb i Bergen.

Diskografi

Solo Albums 
 Med Solid!
 2003: XXVII Festival Internacional De Jazz De Getxo, Europar Jazzaldia 2003 (Getxo International Jazz Festival) ‎(Hilargi Records)
 2005: Solid! ‎(Jazzaway Records)	
 2008: Happy Accidents ‎(Aim Records)	
 2011: Visitor ‎(Parallell Records), med Seamus Blake

Collaborations 
 Med Hot Club de Norvège
 2003: A Stranger In Town ‎(Hot Club Records)

 Med The Lyngør Project	
 2014: Aglow: The Lyngør Project Volume 1 (Lyngør Records)
 2016: Reviviscence, The Lyngør Project Volume 2 ‎(Lyngør Records)

 Med Andreas Dreier Trio
 2014: Poinciana ‎(Losen Records)		
 2017: But Not For Me ‎(Losen Records)

Referanser

Eksterne lenker 
 Biografi fra Jazzbasen
 Diskografi fra Jazzbasen

Norske jazzgitarister
Norske jazzkomponister
Fødsler i 1979